|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA****Upravni odjel za gospodarstvo, komunalne djelatnosti i poljoprivredu**  |

KLASA: 320-02/18-01/53

 URBROJ: 2137/1-04/12-18-05

 Koprivnica, 03. kolovoza 2018.

**ŽUPANIJA: KOPRIVNIČKO-KRIŽEVAČKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU SOKOLOVAC**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.-pročišćeni tekst i 19/17.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 03. kolovoza 2018. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Sokolovac**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Općine Sokolovac iznosi: 67,7378 ha
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima – površina u ha**

|  |  |  |  |
| --- | --- | --- | --- |
| REDNI BROJ | OBLIK RASPOLAGANJA(skraćeni naziv iz ugovora) | UKUPAN BROJ UGOVORA | UKUPNA POVRŠINA PO UGOVORIMA  |
| 1. | privremeno korištenje | **5** | **5,8731** |
|  |  | **5** | **5,8731** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **POVRŠINA****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **20,4279** |  |
| površine određene za **prodaju** - jednokratno, maksimalno do 25% | **14,1847** |  |
| površine određene za **zakup** | **33,1252** |  |
| površine određene za **zakup za ribnjake** | **0,00** |  |
| površine određene za **zakup zajedničkih pašnjaka** | **0,00** |  |
| površine određene za **ostale namjene** - jednokratno, maksimalno do 5% | **0,00** |  |

**MAKSIMALNA POVRŠINA ZA ZAKUP iznosi:** **3,0493 ha**

**Tablica Prikaz raspolaganja po katastarskim česticama i oblicima raspolaganja je u prilogu u Excelu.**

 **NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
|  Zakonom o poljoprivrednom zemljištu (Narodne novine br. 20/2018, u daljnjem tekstu Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Predstavničko tijelo Općine Sokolovac nije donijelo u zakonskom roku predmetno, već je prijedlog Programa dostavilo dana 17. srpnja 2018. godine, a dopunjeni prijedlog Programa 02. kolovoza 2018. nadležnom županijskom tijelu na donošenje.Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH (Narodne novine br. 27/2018),čini osnovu za donošenje Programa.Raspolaganje poljoprivrednim zemljištem u vlasništvu države u smislu ovog Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti. Glavni ciljevi koji se žele postići donošenjem Programa za područje Općine Sokolovac su:- efikasnije raspolaganje poljoprivrednim zemljištem,- okrupnjavanje zemljišta i stavljanje u funkciju zapuštenog poljoprivrednog zemljišta,- povećanje proizvodne funkcionalnosti poljoprivrednog zemljišta,- usklađenje stanja u katastru sa stanjem u zemljišnim knjigama.**Dosadašnje raspolaganje poljoprivrednim zemljištem na području Općine Sokolovac** Ovim Programom raspolaganja na području Općine Sokolovac ukupno je utvrđeno 67,7378 ha državnog poljoprivrednog zemljišta.  Poljoprivrednim zemljištem u vlasništvu RH na području Općine Sokolovac raspolaže se temeljem sljedećih oblika raspolaganja:* ugovorima o privremenom korištenju poljoprivrednog zemljišta u vlasništvu Republike Hrvatske raspolaže se sa 5,8731 ha na temelju 5 sklopljenih ugovora između privremenih korisnika i Agencije za poljoprivredno zemljište, od čega je 1 ugovor istekao (2,121 ha), a jedan je prijevremeno raskinut na zahtjev korisnika (0,7683 ha),
* ugovorom o prodaji izravnom pogodbom poljoprivrednog zemljišta u vlasništvu Republike Hrvatske na području općine Sokolovac na temelju 1 sklopljenog ugovora između kupca i Agencije za poljoprivredno zemljište prodano je 0,879 ha zemljišta. Ugovor je isplaćen u cijelosti.

**Raspolaganje poljoprivrednim zemljištem prema predloženom Programu** Prema dostavljenim podacima Državne geodetske, Odjela za katastar nekretnina Koprivnica, ukupna površina poljoprivrednog zemljišta u vlasništvu Republike Hrvatske na području Općine Sokolovac iznosi 67,7378 ha. Za poljoprivredno zemljište na području Općine Sokolovac karakteristično je da prevladavaju male parcele (317 katastarskih čestica) te nesređeno zemljišnoknjižno stanje. Od sveukupne površine 61,8647 ha ne nalazi se pod niti jednim oblikom raspolaganja. Na području Općine Sokolovac za zakup poljoprivrednog zemljišta na 25 godina s mogućnošću produljenja za isto razdoblje, sukladno članku 31. stavak 1. Zakona, određeno je 33,1252 ha. Maksimalna površina određena za zakup je 3,0493 ha. Za prodaju je određeno 14,1847 ha, a uglavnom se radi o manjim parcelama te o zemljištu obraslom raslinjem. Za potrebe povrata zemljišta i zamjene u slučaju kada nije moguć povrat imovine oduzete za vrijeme jugoslavenske komunističke vladavine, određeno je 20,4279 ha. Navedenim poljoprivrednim zemljištem do donošenja pravomoćnih rješenja o povratu, raspolagat će se putem zakupa sukladno članku 31. stavak 2. Zakona. Na području Općine Sokolovac nisu određene površine za zakup za ribnjake, za zakup zajedničkih pašnjaka. Popis svih katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Sokolovac nalazi se u tablici u prilogu. Na području Općine Sokolovac nema poljoprivrednih površina na kojima je izgrađen sustav javnog navodnjavanja, niti miniranih i minski sumnjivih područja. Od ostalih napomena, treba istaknuti i to da se područje cijele Općine nalazi u obuhvatu ekomreže. Za očekivati je da će procjena utjecaja na okoliš ( ishoduje se u periodu između dobivanja suglasnosti Ministarstva poljoprivrede i raspisivanja natječaja) za određeni dio tamošnjih površina unijeti ograničenja u smislu oblika i načina raspolaganja.  Upravni odjel za gospodarstvo, komunalne djelatnosti i poljoprivredu Koprivničko – križevačke županije podnio je Zahtjev za provedbu ocjene prihvatljivosti programa za ekološku mrežu prema posebnom propisu iz područja zaštite prirode KLASA:320-02/18-01/53, URBROJ:2137/1-04/12-18-6 od 03. kolovoza 2018. Sukladno članku 29. stavku 5. Općina Sokolovac izložila je Prijedlog programa na javni uvid. Za ostale namjene na području Općine Sokolovac nisu predviđene površine.**Prilozi:**- Kopija katastarskog plana za područje Općine Sokolovac- Zemljišnoknjižnih izvadaka i posjedovnih listova iz e-baze Preglednika katastarskih podataka DGU i ZIS aplikacije zemljišno-knjižnog sustava Ministarstva pravosuđa (osim iznimno u slučajevima kada ne postoji e-zemljišno knjižni izvadak)- Uvjerenja Upravnog tijela županije, nadležnog za prostorno uređenje, da se prema važećem prostornom planu uređenja, predmetne čestice nalaze izvan granica građevinskog područja s potrebnom oznakom ukoliko se radi o osobito vrijednom (P1) i vrijednom (P2) poljoprivrednom zemljištu- Očitovanja Ureda državne uprave u Koprivničko – križevačkoj županiji, o površini koju je potrebno osigurati kao nadoknadu za oduzetu imovinu (s obzirom na podnijete, a neriješene zahtjeve) sukladno Zakonu o naknadi za imovinu oduzetu za vrijeme jugoslavenske komunističke vladavine (»Narodne novine«, broj 92/96, 39/99, 92/99, 43/00, 131/00, 27/01, 34/01, 118/01, 80/02 i 81/02)- Uvjerenja Hrvatskih šuma d.o.o. – nadležne Uprave šuma da predmetne čestice nisu obuhvaćene šumskogospodarskom osnovom- Očitovanja Hrvatskih voda jesu li i koje predmetne čestice javno vodno dobro- Obavijest o objavi javnog uvida na prijedlog Programa raspolaganja poljoprivrednim zemljištem- Očitovanja Upravnog tijela županije, nadležnog za prostorno uređenje, jesu li i koje predmetne čestice u obuhvatu postojećeg i/ili planiranog sustava javnog navodnjavanja- Na području Općine Sokolovac nema miniranih i minski sumnjivih područja- očitovanje u prilogu. |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU

KOPRIVNIČKO-KRIŽEVAČKE ŽUPANIJE

 **PROČELNIK**

 **Marijan Štimac, dipl. oec.**